**ПРИЕТИ ЖАЛБИ И СИГНАЛИ НА „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ-БУРГАС**

**ПРЕЗ МЕСЕЦ НОЕМВРИ 2017 Г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ СИГНАЛ** | **СИГНАЛ** | **ОТГОВОРНА** **ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 05.11.2017 г. | зелен телефон | Задушлива миризма на изгоряла дървесина пред бл.63 в к-с "Славейков" | РИОСВ - Бургас | Извършена е проверка на площадката на "Кроношпан България" ЕООД. В момента на проверката работят линия за производство на плочи от дървесни частици (ПДЧ) и линия за производство на плочи от ориентирани дървесни частици (OSB) в нормален технологичен режим. Не е констатирано разпространение на неприятни миризми, характерни за производствената дейност на обекта, както и миризма на изгоряла дървесина. Площадката е почистена и оросена. От 01.11.2017 г. в непосредствена близост до оградата на дружеството е разположена мобилната автоматична станция на община Бургас. До момента на проверката не са отчетени наднормени концентрации на контролираните показатели. |
| 2. | 06.11.2017 г. | зелен телефон | Санирани блокове с прилепи в к-с "Изгрев" | РИОСВ - Бургас | Извършена е незабавна проверка с участието на представител на община Бургас на бл.71 в к-с "Изгрев“. На проверката присъстват и техническия ръководител и управителя на фирмата изпълнител. Установено е, че за част от блок 71 са приключили строителните работи по санирането, като управителя заяви, че са оставени отвори за изселване на прилепите. Дадено е предписание за предстоящите дейности по саниране на блока да бъдат монтирани PVC тръби с минимален период на инсталиране от 3 дни, съгласно Методика. Осъществен е последващ контрол, при която се установи, че в процепите на фасадата са поставени PVC тръби.Изпратено е писмо до всички кметове на общини за предприемане на мерки за опазване и ограничаване на отрицателното въздействие върху защитените видове. |
| 3. | 06.11.2017 г. | зелен телефон | Забелязан паун пред бл.17 в к-с "Изгрев",гр. Бургас | РИОСВ - Бургас | Проведен е разговор със собственика на фермата за пауни в с.Рудник. Установи се, че пауна не е оттам. Предполага се, че е избягал от провеждаща се в гр.Бургас изложба на птици. |
| 4. | 06.11.2017 г. | зелен телефон | Намерено малко бухалче на паркинг в к-с "Братя Миладинови", Бургас | РИОСВ - Бургас | Извършена е проверка. Намерената птица е от вида домашна кукумявка, защитен вид, включен в Приложение №3 от ЗБР. Птицата е жизнена, без видими наранявания и на основание чл.39, ал.2, т.1 от ЗБР се освобождава в подходящ район. |
| 5. | 06.11.2017 г. | зелен телефон | В с.Тополица се изгражда канализационна система и водите се отвеждат в края на селото без изградена пречиствателна станция | община Айтос | Сигналът е предаден по компетентност на община Айтос. |
| 6. | 06.11.2017 г. | зелен телефон | В шахтите на ул."Бачо Киро" в гр.Средец се изливат химикали и мирише на ацетон | община Средец | Проверка е извършена от служители на община Средец и "ВиК" ЕАД - Бургас .При направения оглед не е установено наличие на миризма на химикали, вкл. Ацетон. |
| 7. | 08.11.2017 г. | зелен телефон | Ранен ловен сокол в района на "Лукойл Нефтохим Бургас" АД | РИОСВ - Бургас | Извършена е проверка. Намереният сокол е от вида ловен сокол. Птицата е ранена, вследствие сблъсък с електропреносната мрежа и е в много тежко състояние. На основание чл.39, ал.2, т.2 от ЗБР е настанен за лечение в Спасителен център за диви животни гр.Стара Загора.  |
| 8. | 13.11.2017 г. | зелен телефон | Силна миризма на мазут в к-с "Зорница", бл.57 | РИОСВ - Бургас | Извършена е проверка на данните от автоматичната измервателна станция в кв.Долно Езерово и от ДОАС в к-с "Лазур". Не са констатирани превишения на пределно допустимите концентрации на контролираните замърсители в атмосферния въздух - сероводород, бензен, серни и азотни оксиди. Всички инсталации на територията на "Лукойл Нефтохим Бургас" АД са в нормален технологичен режим. |
| 9. | 13.11.2017 г. | електронна поща | Убийство на птица от вида малък ястреб. Публикувани снимки във фейсбук група  | РИОСВ - Бургас | От приложените в сигнала екранни изображения и снимки в гълъбарска група във фейсбук, не става ясно и няма доказателства, че е извършено нарушение на Закона за биологичното разнообразие. |
| 10. | 13.11.2017 г. | зелен телефон | Замърсяване на водите в каптажа в с.Сигмен с наркотици от мандра и цех за кисело мляко  | РИОСВ - Бургас | Извършена е проверка на място при която е констатирано, че каптажа се намира на приблизително 1,5 км от мандрата в посока с.Раклица, общ.Карнобат. Съоръжението е разположено в закрита масивна постройка, заключена при огледа. Не е констатирано изтичане на отпадъчни и/или замърсени води към съоръжението, изхвърляне на замърсяващи вещества или потенциални източници на замърсяване в близост до каптажа. По данни на кметския наместник на с.Сигмен, съоръжението се явява резервоар за вода за питейно-битови цели и се стопанисва от „ВиК“ЕАД-гр.Бургас. |
| 11. | 15.11.2017 г. | зелен телефон | Прилеп в мазето на жилищен блок в ж.к."Братя Миладинови" | РИОСВ - Бургас | Извършена е проверка. Прилепът, открит закачен на рамката на врата в мазето е мъртъв и мумифициран.Видът е ръждив вечерник и е защитен вид. Трупът е изнесен от блока и на основание чл.39, ал.2, т.4 от ЗБР е оставен в района на мястото, където е намерен. |
| 12. | 15.11.2017 г. | зелен телефон | Запълва се с дървета коритото на река Дермен дере в землището на кв.Рудник Фирма от "МСУ И ТРАНСПОРТ“ | РИОСВ - Бургас | Изпратен е отговор до сигналоподателите. Извършват се дейности свързани с инвестиционно предложение „Обслужващ път до УПИ ІІ-136, масив 27, землище кв. Ветрен - до ПСОВ“ с издадено решение за преценяване на вероятната степен на значително отрицателно въздействие върху защитените зони от РИОСВ – Бургас. |
| 13. | 15.11.2017 г. | жалба | Изхвърляне на битови отпадъци извън обособените контейнери и замърсяване на площите в близост до к-г "Каваци" | РИОСВ - Бургас | Изготвен и изпратен отговор до Министерство на туризма за предприетите действия.  |
| 14. | 16.11.2017 г. | зелен телефон | Замърсяване река Средецка с отпадни води от цех за алуминиева дограма в землището на гр.Дебелт | РИОСВ - Бургас | Извършена е проверка на цех за производство на алуминиеви профили в землищета на гр.Дебелт. При проверката се установи, че цехът не функционира, не е констатирано изтичане и заустване на води, в т.ч. отпадъчни или замърсени, оцветени в бял цвят към отводнителния канал, намиращ се на 50 м. от оградата на цеха. При проверката през канала протичат мътни води с вид на дъждовни и с естествен цвят и мирис. В момента на проверката вали дъжд, обилни валежи в района е имало и предходните дни. От експерт на РЛ-Бургас е взета еднократна проба от протичащите през канала води. |
| 15. | 17.11.2017 г. | зелен телефон | Забелязан орел с номер на крилото, кацнал на ниско място и не може да излети по пътя Омуртаг-Котел | ФДФФ | Проведени са разговори със сигналоподателя и представители на ФДФФ, които маркират лешояди. Птицата е кацнала в ниското, поради гъста мъгла в района. При последващ разговор с представители на ФДФФ се установи, че птицата е отлетяла. |
| 16. | 20.11.2017 г. | зелен телефон | Тралене на бяла мида в морето на централен плаж срещу х-л "Хелиос Бийч" в гр.Обзор | ИАРА | Сигналът е предаден по компетентност на ИАРА. |
| 17. | 20.11.2017 г. | зелен телефон | Засипване на дюните в м-ст "Каваците", срещу к-с "Грийн лайф" | РИОСВ - Бургас | Извършена е проверка. Установи се, че в имот в границите на ПЗ "Пясъчни дюни в м.Каваци" са навлезли 2 бр. товарни превозни средства, които извършват насипване на земни маси в имота. Извършеното е нарушение на режима на природната забележителност. Дадено е предписание на шофьора на камиона да се изнесат насипаните земни маси извън границата на ПЗ "Пясъчни дюни в м.Каваци" и му е съставен акт за установяване на административно нарушение. Извършена е проверка по последващ контрол за изпълнение на предписание. Констатирано е че натрупаната земна маса е премахната - предписанието е изпълнено.  |
| 18. | 23.11.2017 г. | електронна поща | Продажба на лъвче чрез обява в интернет сайт | РИОСВ - Бургас | При извършената незабавна проверка на посоченият в сигнала линк се установи, че обявата вече не е налична. |
| 19. | 24.11.2017 г. | електронна поща | Притежание на 3 броя щиглеца | РИОСВ - Бургас | Сигналът е изпратен на ОДМВР - Бургас за съдействие за установяване самоличността на лицето, публикувало обявата. |
| 20. | 24.11.2017 г. | зелен телефон | Незаконно сметище на черен път от с.Трояново към яз.Чираклийка  | община Камено | Извършена е проверка от служители на община Камено в присъствието на сигналоподателя. Установено е наличие на две купчини изхвърлени битови отпадъци. В срок до 31.01.2017 г. отпадъците ще бъдат почистени и извозени до РДНО - с.Братово. |
| 21. | 24.11.2017 г. | зелен телефон | Събаря се брега на рибарското селище в с.Равда  | община Несебър | Сигналът е предаден на община Несебър. |
| 22. | 28.11.2017 г. | зелен телефон | В района на "Бункера" до заведение "Морски бриз" в Бургас изтича мръсна вода в морето | РИОСВ - Бургас | Извършена е проверка на място. Няма изтичане на отпадни или замърсени води в Черно море . |
| 23. | 28.11.2017 г. | електронна поща | Незаконен краварник в регулацията на с.Дъбовица, общ.Сунгурларе, на брега на р.Луда Камчия в НАТУРА 2000 | РИОСВ - Бургас | Предстои проверка. |
| 24. | 29.11.2017 г. | зелен телефон | В к-с "Славейков", бл.30 се усеща остра, задушлива миризма на дървесина (от 4-5 дни) | РИОСВ - Бургас | Извършена е проверка на производствената площадка на "Кроношпан България" ЕООД. Не са констатирани неприятни миризми. Инсталациите работят в нормален технологичен режим. Площадката е почистена и оросена. В деня на проверката се извършват контролни измервания на емисите на вредни вещества от изпускащите устройства на дружеството. |
| 25. | 30.11.2017 г. | електронна поща | Унищожаване на дюни в Приморско | община Приморско | Сигналът е препратен по компетентност на община Приморско, т.к. имота попада в сиви дюни. Опазването им се регламентира по *Закона за устройство на Черноморското крайбрежие,* който е извън компетенциите на РИОСВ. |